
CONSILIUL JUDEŢEAN
											
HOTĂRÂRE
privind acordarea în anul 2016 a Titlului de ”Cetăţean de Onoare al Judeţului Bistriţa-Năsăud” doamnei CLEOPATRA-DANA LORINȚIU

	Consiliul Judeţean Bistriţa-Năsăud, întrunit în şedinţă ordinară, în data de 29.11.2016, în prezenţa a 28 consilieri judeţeni;
	Având în vedere:
· expunerea de motive nr. IX/17799/24.11.2016 a preşedintelui Consiliului Judeţean Bistriţa-Năsăud; 
· raportul nr. IB/17801/24.11.2016 al Direcției administrație locală din cadrul Consiliului Judeţean Bistriţa-Năsăud;
· adresa nr. 1573 din 23.11.2016 a SC Casa de Presă și Editură Răsunetul SRL, înregistrată la Consiliul Județean Bistrița-Năsăud cu nr. IX/17708/23.11.2016;
· recomandarea întocmită de către domnul Gavril Țărmure, manager al Centrului Județean pentru Cultură Bistrița-Năsăud, înregistrată la Consiliul Județean Bistrița-Năsăud cu nr. IX/17743/23.11.2016;
· adresa nr. 1119 din 24.11.2016 a Bibliotecii Județene ”George Coșbuc” Bistrița-Năsăud, înregistrată la Consiliul Județean Bistrița-Năsăud cu nr. IX/17795/24.11.2016;
· prevederile Regulamentului privind acordarea Titlului ”Cetăţean de Onoare al Judeţului Bistriţa-Năsăud”, aprobat prin Hotărârea Consiliului Judeţean Bistriţa-Năsăud nr. 143/2013 privind aprobarea Statutului judeţului Bistriţa-Năsăud, cu modificările și completările ulterioare;
· raportul nr. IBa/18147 din 29.11.2016 al Comisiei de cultură.

În temeiul prevederilor art. 91 alin. (1) lit. f), art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1. Se acordă în anul 2016, Titlul de ”Cetăţean de Onoare al Judeţului Bistriţa-Năsăud” doamnei CLEOPATRA-DANA LORINȚIU, în semn de recunoaștere și apreciere pentru impresionanta activitate în domeniul scrisului, atașamentul față de valorile culturale românești și pentru promovarea imaginii județului Bistrița-Năsăud.

Art.2. Prezenta hotărâre a fost adoptată cu un număr de 26 voturi «pentru».
 
Art.3. Cu ducerea la îndeplinire a prevederilor prezentei hotărâri se încredinţează Serviciul administraţie şi relaţii publice şi Compartiment cabinet preşedinte din cadrul Consiliului Judeţean Bistriţa-Năsăud.  

Art.4. Prezenta hotărâre se comunică prin grija Serviciului administrație și relații publice cu:
· Doamna Cleopatra Lorințiu, cu domiciliul în municipiul București, Sector 6, Aleea Parva, nr. 2, Bloc A20, sc. B, ap. 30;
· Direcția administrație locală;
· Compartiment cabinet președinte;
· Instituţia Prefectului judeţul Bistriţa-Năsăud.


PREŞEDINTE,
EMIL RADU MOLDOVAN 





                                                                     Contrasemnează:
		 				         SECRETARUL JUDEŢULUI,
                                                                           	   MICA ORPEA

